Medicamentul pentru tratarea COVID-19 la domiciliu, dezvoltat de Pfizer, ar putea fi disponibil până la sfârșitul anului.
Un medicament experimental al companiei Pfizer pentru tratarea Covid-19 de la primele simptome ale bolii ar putea fi disponibil la sfârşitul acestui an. Medicamentul face parte dintr-o clasă de medicamente și funcționează prin inhibarea unei enzime de care virusul are nevoie pentru a se replica în celulele umane. Anunțul a fost făcut de directorul general al grupului farmaceutic american, Albert Bourla.
Medicamentul oral experimental al lui Pfizer pentru tratarea Covid-19 la primul semn de boală ar putea fi disponibil până la sfârșitul anului, a declarat CEO-ul companie, Albert Bourla, pentru CNBC.Compania, care a dezvoltat primul vaccin autorizat Covid-19 din SUA împreună cu producătorul german BioNTech, a început în martie un studiu clinic pentru testarea unei noi terapii pentru boală. Medicamentul face parte dintr-o clasă de medicamente și funcționează prin inhibarea unei enzime de care virusul are nevoie pentru a se replica în celulele umane.Astfel de inhibitori sunt utilizați pentru tratarea altor agenți patogeni virali precum HIV și hepatita C.Dacă studiile clinice merg bine și Food and Drug Administration îl aprobă, medicamentul ar putea fi distribuit în SUA până la sfârșitul anului, a declarat Bourla pentru CNBC.Experții în sănătate spun că medicamentul, administrat pe cale orală, ar putea aduce schimbări majore, în condițiile în care persoanele nou infectate cu virusul îl pot folosi în afara spitalelor. Cercetătorii speră că medicamentul va împiedica evoluția bolii și va preveni internarea în spital.În plus față de medicament, Pfizer își testează vaccinul la copii cu vârsta cuprinsă între 6 luni și 11 ani. Vaccinarea copiilor este crucială pentru a pune capăt pandemiei de coronavirus, spun oficialii din sănătate publică și experții în boli infecțioase.La începutul acestei luni, compania a cerut FDA să își extindă autorizația de vaccinare la adolescenți cu vârste cuprinse între 12 și 15 ani după ce s-a constatat că dozele sunt 100% eficiente, într-un studiu.Bourla a declarat marți CNBC că este "foarte optimist" că FDA va aproba utilizarea vaccinului pentru adolescenți.